stanford-oval/wikipedia huggingface dataset:
Göran Schildt
Aiheesta muualla

Wikisitaateissa on kokoelma sitaatteja aiheesta .
Schildt, Göran hakuteoksessa Uppslagsverket Finland (2012). (ruotsiksi)
Göran Schildtin muistokirjoitus Helsingin Sanomissa (Maksullinen artikkeli.)
Göran Schildt Ylen Elävässä arkistossa
Christine ja Göran Schildtin säätiö
Pekka Mandart: Venetsiasta Niilille (1991) Dokumenttielokuva, 28 min. Yle Areena.
Pekka Mandart: Haave Välimerestä (1991) Dokumenttielokuva, 42 min. Yle Areena.
Pekka Mandart: Daphnen vanavedessä (2000) Dokumenttielokuva, 54 min. Yle Areena.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Katalonia  Saksa  Israel  Suomi (KANTO)  Belgia  Yhdysvallat  Ruotsi  Latvia  Tšekki  Kreikka  Alankomaat  Puola 
Henkilöt:  DDB  Kansallisbiografia  Biografiskt Lexikon  Uppslagsverket Finland  Biografiasampo 
Muut:  IdRef
Theisoa (Kynuria)

| Theisoa> Θεισόα.Sijainti |
| --- | --- |
 Theisoa
Koordinaatit:  37°30′59″N, 21°56′3″E
Valtio:  Kreikka
Paikkakunta:  Theisóa, Andrítsaina, Andrítsaina-Kréstena, Elis, Länsi-Kreikka
Historia
Tyyppi:  kaupunki
Kulttuuri:  antiikki
Alue:  Kynuria, Arkadia
Infobox OKNimi-testi OK: 
Theisoa (m.kreik. Θεισόα) eli Thisoa (Θισόα) oli antiikin aikainen kaupunki Kynuriassa Arkadiassa Kreikassa. Se sijaitsi nykyisen Andrítsaina-Kréstenan kunnan alueella lähellä nykyistä Theisóan kylää.
Theisoa sijaitsi Lykaion-vuoren pohjoisrinteessä. Kreikkalaisessa mytologiassa se sai nimensä nymfi Theisoasta, joka oli yksi Zeus-lapsen hoitajista. Kaupungin asukkaat siirrettiin Megalopoliihin sen perustamisen yhteydessä vuonna 371 eaa. Kaupungin asukkaasta käytettiin etnonyymiä Theisoatēs (Θεισοάτης). Nykyinen Theisóan kylä, entinen Lávda, nimettiin uudelleen antiikin aikaisen kaupungin mukaan vuonna 1912.
Kynurian Theisoaa ei tule sekoittaa toiseen Theisoaan, joka sijaitsi suhteellisen lähellä Orkhomeniassa eli Orkhomenoksen poliksen alueella Kynurian Theisoasta koilliseen, lähellä nykyistä Karkaloún kylää.
Thaimaan kiinalaiset

Thaimaan kiinalaiset ovat Thaimaassa asuvia kiinalaisia. Vuonna 2003 he muodostivat arviolta noin 14 % maan yli 64 miljoonasta asukkaasta. Suurin osa Thaimaan kiinalaisista on lähtöisin Kiinan eteläosista ja he puhuvat useita eri kiinan kielen murteita, joista merkittävin on ollut teochew.
Nykyään Thaimaan kiinalaiset ovat vakiintunut keskiluokkainen etninen ryhmä, joilla on edustusta kaikilla thaimaalaisen yhteiskunnan tasoilla. Heillä on johtava asema Thaimaan liike-elämässä ja he dominoivat Thaimaan taloutta. Thaimaan kiinalaisilla on myös vahva edustus Thaimaan politiikassa. Suurin osa Thaimaan entisistä pääministereistä ja valtaosa parlamenttiedustajista omaa ainakin osittaisen kiinalaisen alkuperän.
Historia

Kiinalaisia on tullut työläisinä Thaimaahan jo vuosisatojen ajan. Heitä tuli suuremmissa määrin etenkin puoliksi kiinalaisen kuningas Taksinin kutsuttua heitä 1700-luvun loppupuolella maahan. Tuolloin saapuneet kiinalaiset tulivat tunnetuksi nimellä chinluang tai kuninkaalliset kiinalaiset. Tuolloin kiinalaisia tuli etenkin Kiinan eteläosan Fujianista, Guangdongista ja Hainanin saarelta. Suurin osa saapui maahan meren kautta ensin džonkeilla ja sittemmin höyrylaivoilla. Poikkeuksen muodostavat pienehkö määrä kiinalaisia muslimeja, jotka saapuivat Pohjois-Thaimaahan maan kautta. Ennen 1800-lukua lähes kaikki tulijoista olivat miehiä. Suurin osa heistä oli kauppiaita ja loput kaivos- ja muita työläisiä. Vaikka Thaimaan kuninkaalliset toivottivatkin tulijat tervetulleiksi, Kiinan hallitsijat yrittivät estää muuttoliikkeen ulkomaille. Sekä Ming-dynastian että Qing-dynastian aikana säädettiin maastamuuttoa rajoittamaan pyrkineitä lakeja. Kiina joutui kuitenkin avaamaan satamiaan oopiumisotien yhteydessä ja maastamuuttoa rajoittaneet lait poistettiin kokonaan vuonna 1893.
1800-luvun loppuun mennessä Thaimaan kiinalaiset olivat keskittyneet maan rannikolle ja jokien varsille. Heidän suurin keskuksensa oli maan pääkaupunki Bangkok. Kiinalaisia muutti sisämaahankin rautateiden luodessa yhteydet sinnekin. Etenkin Hainanilta muuttaneet kiinalaiset toimivat rautateiden rakennuksen pioneereina Thaimaassa. Qing-dynastian romahtaessa vuonna 1911 maahanmuuttajien määrä lisääntyi ja nyt maahan tuli suuremmissa määrin myös miestensä perään muuttaneita naisia. Suurempimuotoinen muuttoliike Thaimaahan päättyi kommunistien voittoon Kiinan sisällissodassa vuonna 1949.
Vuodesta 1952 vain noin sadan henkilön annettiin muuttaa Kiinasta Thaimaahan vuosittain. 1960-luvulla Thaimaan puolelle tuli kuitenkin jälleen suurempi määrä siirtolaisia Kiinan puolelta. He olivat Kiinan kansallismielisten eli Kuomintangin kannattajia, jotka olivat käyneet sissisotaa kommunisteja vastaan Yunnanissa ja hävittyään siirtyivät pakolaisiksi Thaimaahan. Osa heistä asettui maanviljelijöiksi Chiang Rain ja Chiang Main provinsseihin. Vuoteen 1979 mennessä Yunnanista oli tullut noin 30 000 siirtolaista. Osa Thaimaan kiinalaisista muutti myös kommunistien valtaantulon myötä takaisin Kiinaan osallistuakseen "uuden Kiinan" rakentamiseen. Tulijoita kuitenkin vainottiin etenkin kulttuurivallankumouksen yhteydessä ja osa palasi sittemmin Thaimaahan.
Kulttuuri

Thaimaan kiinalaiset puhuvat viittä eri kiinan kielen murretta, teochewia, kantonia, hakkaa, hainania ja hokkienia. Näistä teochew oli merkittävin ja se toimi liike-elämän kielenä Thaimaassa ylipäätäänkin aina 1960-luvulle saakka. Nykyisin suurin osa uudesta sukupolvesta osaa puhua thaita muttei lukea tai kirjoittaa sitä. Thaimaa järjesti alun perin verrattain vähän kiinan kielen opetusta, tarkoituksena oli näin sulauttaa kiinalaiset valtaväestöön. Sitä opetettiin vain neljänä vuonna peruskoulun aikana. Rajoitukset kielen opetukselle poistettiin vuonna 1992 ja tuolloin tarkoitus oli lähinnä houkutella maahan taiwanilaisia sijoittajia.
Thaimaan kiinalaiset ovat pääasiassa mahajana-buddhalaisia poiketen Thaimaan valtaväestöstä, joka on theravada-buddhalaista. Uskontoon on tullut vaikutteita myös konfutselaisuudesta ja taoismista. Joitakin kiinalaisia muslimeja asuu maan pohjoisosassa ja pieni määrä kristittyjä on keskittynyt maan kaupunkeihin.
Kylttejä thaiksi ja kiinaksi Bangkokissa.
Wat Mangkon Kamalawat, Thaimaan kiinalaisten buddhalainen temppeli Bangkokissa.
Jack Lemmon

| Jack Lemmon |
| --- | --- |
 Jack Lemmon vuonna 1968.
Henkilötiedot
Koko nimi:  John Uhler Lemmon III
Syntynyt: 8. helmikuuta 1925 Newton, Massachusetts, Yhdysvallat
Kuollut: 27. kesäkuuta 2001 (76 vuotta) Los Angeles, Kalifornia, Yhdysvallat
Ammatti:  näyttelijä, muusikko
Puoliso:  Cynthia Stone (1950–1956) Felicia Farr (1962–2001)
Näyttelijä
Aktiivisena:  1949–2001
Merkittävät roolit:  Piukat paikat Poikamiesboksi Yöloma paratiisisaarella Kiina-ilmiö
Palkinnot
 Parhaan miespääosan Oscar  1973 Pelastakaa tiikeri  Parhaan miessivuosan Oscar  1955 Yöloma paratiisisaarella 
 Nimikirjoitus
Aiheesta muualla
IMDb 
Elonet
AllMovie
John Uhler ”Jack” Lemmon III (8. helmikuuta 1925 Newton, Massachusetts, Yhdysvallat – 27. kesäkuuta 2001 Los Angeles, Kalifornia, Yhdysvallat) oli yhdysvaltalainen kahdesti Oscar-palkittu näyttelijä.  Hänet tunnetaan muun muassa rooleistaan elokuvissa Yöloma paratiisisaarella (1955), Piukat paikat (1959), Poikamiesboksi (1960), Viinin ja ruusujen aika (1962), Pelastakaa tiikeri (1973) ja Kiina-ilmiö (1979).
Hänet palkittiin uransa aikana kahden Oscarin lisäksi muun muassa kuudella Golden Globella (mukaan lukien Cecil B. DeMille -palkinto), kahdella Emmyllä, kolmella Baftalla ja kahdella SAG-palkinnolla (mukaan lukien Screen Actors Guild Life Achievement Award), Kennedy Center Honors -palkinnolla. Vuonna 1960 hän sai tähden Hollywood Walk of Famelle ja vuonna 1988 Yhdysvaltain elokuvainstituutin elämäntyöpalkinnon.
Lapsuus ja nuoruus

Jack Lemmon syntyi Newtonissa, Massachusettsissa, lähellä Bostonia.  Tarkka syntymäpaikka on Newton-Wellesleyn sairaalan hissi, sillä hänen äitinsä ei ehtinyt synnyttää osastolla. Hänen isänsä oli menestyvä liikemies Bostonin alueella. Lemmon kävi ensin Phillips Academyä, sitten Harvardia, jossa hän toimi Hasty Pudding Clubin puheenjohtajana. Hän liittyi laivastoon ja suoritti asepalveluksen, jonka jälkeen aloitti ammattinäyttelijän uran. Hän työskenteli radioissa, alkuajan televisiossa ja teatterissa Broadwaylla.
Ura

Jack Lemmonin elokuvadebyytti oli pieni rooli vuonna 1949 elokuvassa Neiti Mustekala (The Lady Takes a Sailor, 1949), vaikka hänen läpimurtonsa olikin elokuva Yllätystyttö (It Should Happen to You, 1954), jossa vastanäyttelijänä oli Judy Holliday. Lemmon oli ohjaaja Billy Wilderin suosikki ja tekikin useita suosittuja Wilderin elokuvia, kuten Piukat paikat (Some Like It Hot, 1959), Poikamiesboksi (The Apartment, 1960), Irma la Douce – pikku pariisitar (Irma la Douce, 1963) ja Varsinaiset kumppanukset (Buddy Buddy, 1981).
Lemmon sai urallaan kaksi Oscar-palkintoa: paras miessivuosa elokuvasta Yöloma paratiisisaarella (Mister Roberts, 1955) sekä paras miespääosa elokuvasta Pelastakaa tiikeri (Save the Tiger, 1973). American Film Institute palkitsi hänet myös vuonna 1988 elämäntyöpalkinnolla.
Lemmonin tyyliä kuvailtiin joskus epiteetillä "ylivuotava hysteerisyys"; esimerkiksi Markku Tuuli kirjoitti eräässä arvostelussaan, että jopa Walter Matthaun järkkymätön tyyli koki joskus pikku horjahduksia, kun Lemmon pääsi oikein vauhtiin.
Lemmon myönsi olevansa työholisti. 1990-luvulla hän täytti 70 vuotta ja esiintyi silti lähes 30 kertaa televisioruudussa ja valkokankailla.
Lemmon oli Walter Matthaun ystävä, ja he näyttelivät yhdessä lukuisissa elokuvissa, muun muassa Parittomat kaverukset (The Odd Couple, 1968) Etusivu uusiks (The Front Page, 1974) ja Äksyt vanhat herrat (Grumpy Old Men, 1993). Lemmonin ainoaksi jääneen elokuvaohjaustyön Elämän parhaat vuodet (Kotch, 1971) pääosassa näyttelee Matthau.
Yksityiselämä

Lemmon oli kaksi kertaa naimisissa.  Hänellä on kaksi lasta, näyttelijä Chris Lemmon (s. 1954) sekä tytär Courtney (s. 1966).
Lemmon oli yksi Hollywoodin pidetyimmistä näyttelijöistä. Kun näyttelijälegenda palasi teatteriin, yksi hänen "vakiokatsojistaan" oli teini-ikäinen Kevin Spacey, joka myöhemmin tapasi Lemmonin takahuoneessa. Kun Spacey kirjoitti kunnianosoituksen Lemmonille, hän muisteli kuinka näyttelijä henkilökohtaisesti otti hänet vastaan ja uhrasi muutaman minuutin ajastaan puhuakseen hänen kanssaan hänen unelmistaan ja tavoitteistaan näyttelijänuralla. Spacey näytteli myös Lemmonin kanssa elokuvassa Myyntitykit (Glengarry Glen Ross, 1992)
Lemmon kuoli virtsarakon syövän ja  paksusuolen syövän aiheuttamiin komplikaatioihin 76-vuotiaana kesällä 2001 Los Angelesissa, ja hänet haudattiin Westwood Village Memorial Parkin hautausmaalle Westwoodiin. Lemmonin ystävä ja pitkäaikainen aisapari Walter Matthau on haudattu samaan paikkaan.
Aiheesta muualla

Wikimedia Commonsissa on kuvia tai muita tiedostoja aiheesta .
Jack Lemmon Internet Movie Databasessa. (englanniksi)
Jack Lemmon Elonetissä.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Latvia  Tšekki  Australia  Korea  Alankomaat  Puola 
Taiteenala:  Discography of American Historical Recordings  Emmy Awards  Grammy Awards  MusicBrainz 
Henkilöt:  Deutsche Biographie  DDB  Elonet 
Muut:  Europeana  SNAC  IdRef 
Jack Lemmon ja Shirley MacLaine Poikamiesboksin (1960) trailerissa.
Teurastus

Teurastaja työssään.
Teurastus on toimenpide, jossa eläin tapetaan siinä tarkoituksessa, että siitä saadaan elintarvike. Teurastuksen vaiheita ovat tainnutus, verenlasku, suolistaminen ja paloittelu.
Uskonnollisista syistä noudatettava teurastustapa

Uskonnollisten syiden niin edellyttäessä saadaan verenlasku aloittaa samanaikaisesti tainnuttamisen kanssa. Usein kyseistä juutalaisten šehita- ja islamiin perustavaa halal-teurastustapoja kutsutaan ”rituaaliteurastukseksi”, vaikka tarkoituksena on vain elintarvikekäyttö uskonnollisia puhtaussääntöjä nuodattaen.lähde?
Suomen lainsäädäntö ei hyväksy teurastusmenetelmää, jossa eläintä ei tainnuteta ennen teurastusta. Euroopan unionin antisemitismin vastaista työtä johtava Katharina von Schnurbeinin mukaan juutalaisista kuitenkin annetaan kuva, että he eivät välitä eläinten hyvinvoinnista. Hän on todennut, että vaikka kiellon tarkoitus ei ole antisemitistinen, se voi kääntyä sellaiseksi.
Aiheesta muualla

Kuvia tai muita tiedostoja aiheesta Teurastus Wikimedia Commonsissa
Ruokatieto.fi: Teurastus[vanhentunut linkki]
Naudan tainnutus pulttipistoolilla.
Kaksi lihanleikkajaa työssään.
Rituaaliteurastusta koskevat lakivaatimukset Euroopassa:
  Tainnutusta ei vaadita
  Tainnutus jälkikäteen vaaditaan
  Samanaikainen tainnutus vaaditaan
  Tainnutus etukäteen vaaditaan
  Rituaaliteurastus kielletty
  Ei tietoa
The Honeycombs

| The Honeycombs |
| --- | --- |
 The Honeycombs vuonna 1964.
Tiedot
Toiminnassa:  1960–1967
Tyylilaji:  pop, beat
Kotipaikka:  Lontoo, Iso-Britannia
Laulukieli:  englanti
Levy-yhtiö:  Pye Records
Infobox OKNimi-testi OK: 
The Honeycombs oli brittiläinen popyhtye, joka oli suosionsa huipulla 1960-luvun puolivälissä. Yhtyeeseen kuuluivat kitaristi Martin Murray (s. 7. lokakuuta 1941), rumpali Ann Margot "Honey" Lantree (s. 28. elokuuta 1943), Annin veli, basisti John Lantree (s. 20. elokuuta 1940), komppikitaristi Alan Ward (s. 12. joulukuuta 1945) ja laulusolisti Dennis D’Ell (s. 10. lokakuuta 1943).
Yhtyeen suurin hitti oli ”Have I the Right?”, joka nousi vuonna 1964 Britanniassa ykköseksi, Yhdysvalloissa viidenneksi ja Suomessa 20:nneksi. Yhtye vieraili myös Suomessa maailmanlaajuisella kiertueella, esiintyen Helsingissä Tapanilan Urheilutalolla. Yhtyeen viimeinen hitti oli ”That’s the Way”, joka ylsi syksyllä 1965 Britannian singlelistan 12:nneksi. The Honeycombs hajosi vuonna 1967.
Yhtyeen nimi Honeycombs (suom. Hunajakennot, vahakakut) viittasi sen ajan muodissa olleeseen korkeaksi tupeerattuun kampaukseen, jollainen Honey Lantreellakin oli.
Diskografia

The Honeycombs (1964)
All Systems – Go! (1965)
In Tokyo (1966)
The Honeycombs (1990)
All Systems – Go! (1990)
In Tokyo (1991)
Theomnestos

Theomnestos (m.kreik. Θεόμνηστος, Theomnēstos, lat. Theomnestus) voi viitata seuraaviin:
Theomnestos (1. vuosisata eaa.), Platonin Akatemiaan kuulunut filosofi
Theomnestos (300/400-luku jaa.?), eläinlääkinnästä kirjoittanut
Theomnestos (1. vuosisata jaa.), kuvanveistäjä
Theomnestos (300-luku eaa.), taidemaalari
Theomnestos Naukratislainen  (1. vuosisata eaa.), filosofi
Theomnestos Sardislainen, kuvanveistäjä
Theomnestos, kyynikkofilosofi
Erkki Mustakari

| Erkki Mustakari> Henkilötiedot |
| --- | --- |
Syntynyt: 13. maaliskuuta 1946 (ikä 78) Helsinki, Suomi
Kansalaisuus:  Suomi
Erkki ”Eki” Juhani Mustakari (s. 13. maaliskuuta 1946 Helsinki) on suomalainen Formula 1 -toimittaja ja seiväshyppääjä. Mustakari työskenteli asiantuntija-kommentaattorina MTV3-kanavan F1-lähetyksissä. Hän on ollut läsnä 415 kertaa F1-viikonloppuina, joista ensimmäinen oli Italian Monzassa kaudella 1982. Mustakari oli viimeisen kerran läsnä viikonloppuna samalla radalla kaudella 2013lähde?.
Mustakari voitti 1960-luvulla kaksi Suomen mestaruutta seiväshypyssä.
Urheilu-ura

Mustakari harjoitteli talven 1962–1963 Valto Oleniuksen opastuksessa ja paransi ennätystään yli metrin talven aikana. 5. toukokuuta 1963 hän hyppäsi Porissa 17-vuotiaiden maailmanennätyksen 460. Samassa kilpailussa Pentti Nikula hyppäsi Euroopan ennätyksen 500. Tammikuussa 1967 Mustakari hyppäsi Pajulahdessa 512 ja rikkoi Nikulan sisäratojen Euroopan ennätyksen.lähde?
1960-luvun loppupuolella Mustakari siirtyi opiskelemaan Yhdysvaltoihin, Fresnon valtionyliopistoon, jossa hänestä tuli liikunnanopettaja. Fresnossa hän harjoitteli seiväshypyn maailmanennätysmiehen Cornelius Warmerdamin valmennuksessa. Ulkoratojen Suomen ennätystä Mustakari paransi Fresnossa kahdesti. 30. maaliskuuta 1968 hän hyppäsi 519, parantaen Risto Ivanoffin hallussa ollutta ennätystä neljällä sentillä. Altti Alarotu rikkoi Mustakarin ennätyksen jo samana päivänä Provossa, Utahissa, hypättyään 521. Toisen Suomen ennätyksensä Mustakari teki 12. huhtikuuta 1969 hypättyään ennätyksekseen jääneen tuloksen 528.
Mustakari osallistui Méxicossa olympialaisiin 1968, mutta loukkaantuneena jäi loppukilpailussa ilman tulosta. Ateenan EM-kisoissa 1969 hän sijoittui kahdeksanneksi. Ulkoratojen Suomen mestaruuden Mustakari voitti vuosina 1968 ja 1969.
Mustakari lopetti urheilu-uransa jo 25-vuotiaana.
Formula 1 -toimittaja

Ennen F1-kommentaattoriuraansa Mustakari työskenteli pienessä mainostoimistossa, josta hän otti vapaata vuonna 1989 päästäkseen katsomaan syyskuussa kilpailtua Portugalin Grand Prix'tä (samaa kilpailua jossa Jyrki Järvilehto teki F1-debyyttinsä).lähde?
Mustakari oli tuosta Portugalin GP:stä lähtien joka kerta mukana F1-kisan varikolla kisaviikonloppuna yli 22 vuoden ajan. Putki katkesi 381 kilpailun jälkeen, kun hän ei matkustanut Bahrainiin 2012. Mustakarin viimeinen kisaviikonloppu paikan päällä tapahtui Italiassa 2013. Hän kävi yhteensä 415 GP:ssä.
Kaudet 2001 ja 2002 Mustakari kommentoi kisoja Canal Digitalin kautta lähetetetyillä monikanavalähetyksillä.
Yksityiselämä

Mustakari on ollut kahdesti naimisissa, ja hänellä on yhteensä neljä lasta: kaksi ensimmäisestä sekä kaksi toisesta avioliitosta.lähde? Mustakarin lapsista Evi Mustakari on ollut koripallon maajoukkuepelaaja. Mustakari asuu nykyään (2018) Mallorcalla.
Mustakarin eno oli suomenvirolainen korkeushyppääjä ja kiekonheittäjä Kalevi Kotkas.
Aiheesta muualla

Sitaatteja aiheesta Erkki Mustakari Wikisitaateissa
Twitter
Urheilulehti-kolumnit
Mustalippu-blogi (Arkistoitu – Internet Archive)
Therasia (kaupunki)

| Therasia> Θηρασία.Sijainti |
| --- | --- |
 Therasia
Koordinaatit:  36°26′58″N, 25°20′40″E
Valtio:  Kreikka
Paikkakunta:  Agía Eiríni, Thirasía, Thíra, Etelä-Egean saaret
Historia
Tyyppi:  kaupunki
Kulttuuri:  antiikki
Alue:  Therasia, Kykladit
Kaupunki:  Thera
Therasia (m.kreik. Θηρασία, Thērasia) oli antiikin aikainen kaupunki samannimisellä saarella (nyk. Thirasía) Kykladeilla Kreikassa. Se sijoitetaan saaren pohjoisosaan lähelle nykyistä Agía Eirínin kylää.
Therasian katsotaan sijainneen kukkulalla, joka on nykyisen Rívan sataman eteläpuolella noin kolme kilometriä pohjoiseen saaren pääkylästä Manoláksesta. Paikalla on jäänteitä pengerryksestä ja muureista. Kaupungin katsotaan olleen poliittisesti joko itsehallinnollinen Theran poliksen alaisuudessa tai kokonaan osa Theraa. Therasian kaupungin mainitsee Klaudios Ptolemaios.
Saaren eteläosasta on tehty löytöjä antiikin aikaa paljon varhaisemmalta kykladiselta kaudelta.
Therapne

| Therapne> Θεράπνη.Sijainti |
| --- | --- |
 Therapne
Koordinaatit:  37°03′59″N, 22°27′16″E
Valtio:  Kreikka
Paikkakunta:  Therápnes, Spárti, Lakonia, Peloponnesos
Historia
Tyyppi:  kaupunki
Kulttuuri:  mykeneläinen kulttuuri antiikki
Alue:  Lakonia
Infobox OKNimi-testi OK: 
Therapne (m.kreik. Θεράπνη, Therapnē) tai Therapna (door.kreik. Θεράπνα, myös Therapnai, Θεράπναι tai Serapna, Σεράπνα) oli mykeneläisaikainen ja antiikin aikainen kaupunki Lakoniassa Kreikassa.
Therapne sijaitsi Eurotasjoen itäpuolen vuoristoisella alueella Spartan itäpuolella. Kreikkalaisessa mytologiassa kaupunki sai nimensä Thero- tai Therapne-nimisestä najadinymfistä, joka oli Leleksin tytär. Therapne oli myyteissä myös Kastorin ja Polydeukeen syntymäpaikka.
Therapnessa sijaitsi mykeneläisellä pronssikaudella niin kutsuttu Menelaoksen palatsi, jonka ympärillä oli asutus. Se oli mahdollisesti sama kuin pronssikautinen Sparta, toisin sanoen paikka, josta muun muassa Homeros puhuu Spartana. Antiikin ajalla Therapne oli osa Spartan kaupunkivaltiota. Tuona aikana paikalla oli Menelaion eli Menelaokselle ja Helenalle omistettu pyhäkkö, ja paikkaa pidettiin näiden hautapaikkana. Pausanias kutsui pyhäkköä Menelaoksen temppeliksi, Herodotos puolestaan Helenan temppeliksi.
Nykyinen Spártin kunnan osa Therápneen kunnallisyksikkö, entinen itsenäinen kunta, on saanut nimensä Therapnesta.
Thanatos-maalari

| Thanatos-maalari |
| --- | --- |
 Hypnos ja Thanatos kantavat taistelussa kaatuneen ruumista. Yksityiskohta Thanatos-maalarin nimivaasista, lekyytistä noin vuodelta 440 eaa. British Museum.
Henkilötiedot
Syntynyt: 400-luku eaa.
Kuollut: 400-luku eaa.
Ammatti:  vaasimaalari
Taiteilija
Aktiivisena:  n. 440–425 eaa.
Taidesuuntaus:  valkopohjakeramiikka
Thanatos-maalari oli antiikin kreikkalainen vaasimaalari, joka maalasi attikalaista valkopohjakeramiikkaa. Hän toimi Ateenassa klassisella kaudella noin vuosina 440–425 eaa. Maalarin oikeaa nimeä ei tunneta. Tutkimuksessa käytetty nimitys perustuu erääseen hänen teokseensa, joka esittää Thanatosta ja Hypnosta kantamassa taistelussa kaatuneen ruumista.
Thanatos-maalarilta tunnetaan ennen kaikkea lekyyttejä, jotka maalattiin usein valkopohjaisiksi. Maalarin tyyli muistuttaa jossakin määrin Akhilleus-maalaria ja Sabouroff-maalaria.
Maalarin nimivaasi, lekyytti noin vuodelta 440 eaa., toistaa yleisen aiheen, jossa Hypnos ja Thanatos kantavat yleensä Troijassa kaatuneen Sarpedonin ruumista. Thanatos-maalarin versiossa nämä kantavat ateenalaisen sotilaan ruumista 400-luvun eaa. tyylisen hautarakennuksen portaille. Lekyytti on nykyisin British Museumissa.
Teoksia

Maalarin nimivaasi, lekyytti, n. 440 eaa.
Lekyytti, n. 440–430 eaa.
Lekyytti, n. 440–430 eaa.
Lekyytti, n. 430 eaa.
Therminea

| Therminea> Θερμινέα |
| --- | --- |
Valtio:  Kreikka
Paikkakunta:  ?
Historia
Tyyppi:  kaupunki
Kulttuuri:  antiikki
Alue:  Aitolia
Infobox OKNimi-testi OK: 
Therminea (m.kreik. Θερμινέα) oli antiikin aikainen kaupunki ja kaupunkivaltio (polis) Aitoliassa Kreikassa.  Sen tarkkaa sijaintia ei tunneta.
Myöskään Therminean historiasta ei tiedetä mitään. Vaikka kaupunki on luetteloitu nykytutkimuksessa klassisen kauden polisten eli itsenäisten kaupunkivaltioiden joukkoon, sen todellinen asema tunnetaan kuitenkin huonosti. Luettelointi perustuu pelkästään siihen, että eräs piirtokirjoitus mainitsee Therminealla olleen 300-luvulla eaa. theorodokos Epidauroksesta tulleiden theoroi-lähettiläiden vastaannottamiseksi.
The Jackson 5 European Tour

| The Jackson 5 European Tour> The Jackson 5 |
| --- | --- |
Esitykset:  8
The Jackson 5 European Tour oli The Jackson 5 -yhtyeen 12 päivää kestänyt Euroopan-kiertue, joka käsitti 8 konserttia. Britanniassa sijaitseva Liverpool Empire myytiin hetkessä loppuun ja yhtye rikkoi ennätyksen konserttiin osallistuneiden ihmisten määrässä, jota piti aikaisemmin hallussa The Beatles.lähde? Britannian lisäksi kiertue käsitti Amsterdamin, Brysselin, Frankfurtin ja Pariisin. Kiertueella yhtye esiintyi Kuningataräiti Elisabetille.lähde?
Kiertueen päivämäärät

| Päivä | Kaupunki | Valtio | Konserttipaikka |  |
| --- | --- | --- | --- | --- |
Eurooppa
| 2. marraskuuta 1972 | Amsterdam |  Alankomaat | Concertgebouw |  |
| 4. marraskuuta 1972 | München |  Saksa | Circus Krone |  |
| 5. marraskuuta 1972 | Frankfurt |  Saksa | Stadthalle Offenbach |  |
| 6. marraskuuta 1972 | Pariisi |  Ranska | Olympia |  |
| 9. marraskuuta 1972 | Birmingham |  Englanti | Odeon |  |
| 10. marraskuuta 1972 | Manchester |  Englanti | Bellevue |  |
| 11. marraskuuta 1972 | Liverpool |  Englanti | Empire |  |
| 12. marraskuuta 1972 | Lontoo |  Englanti | Wembley, Empire Pool |  |